CELEX: 32003R2338
Language: lv
Date: 2003-12-30 00:00:00
Title: Komisijas Regula (EK) Nr. 2338/2003 (2003. gada 30. decembris), ar kuru groza Regulu (EK) Nr. 883/2001, ar ko paredz sīki izstrādātus noteikumus Padomes Regulas (EK) Nr. 1493/1999 īstenošanai attiecībā uz vīnu nozares produktu tirdzniecību ar trešām valstīm

Svarīgs juridisks paziņojums

|

32003R2338

Oficiālais Vēstnesis L 346 , 31/12/2003 Lpp. 0028 - 0028

		Komisijas Regula (EK) Nr. 2338/2003(2003. gada 30. decembris),ar kuru groza Regulu (EK) Nr. 883/2001, ar ko paredz sīki izstrādātus noteikumus Padomes Regulas (EK) Nr. 1493/1999 īstenošanai attiecībā uz vīnu nozares produktu tirdzniecību ar trešām valstīmEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], un jo īpaši tās 68. panta 3. punktu,tā kā:(1) Komisijas Regula (EK) Nr. 883/2001 [2] paredz dažus izņēmumus attiecībā uz licenču izsniegšanu, saskaņā ar kuriem Austrālija un ASV var izmantot vienkāršotus licencēšanas režīmus, kuru termiņš beidzas 2003. gada 31. decembrī.(2) Tā kā notiekošās divpusējās sarunas ar šīm abām valstīm netiks pabeigtas līdz gada beigām, minēto izņēmumu spēkā esamības termiņš ir jāpagarina uz ierobežotu laiku, ņemot vērā sarunu gaitu, lai nepieļautu tirdzniecības traucējumus.(3) Regula (EK) Nr. 883/2001 arī ir jāatjaunina, ņemot vērā to, ka no 2003. gada 1. augusta piemēro Komisijas 2002. gada 29. aprīļa Regulu (EK) Nr. 753/2002, ar ko paredz konkrētus noteikumus Padomes Regulas (EK) Nr. 1493/1999 piemērošanai attiecībā uz konkrētu vīna nozares produktu aprakstu, apzīmējumu, noformējumu un aizsardzību [3].(4) Tādēļ attiecīgi jāgroza Regula (EK) Nr. 883/2001.(5) Šajā regulā paredzētie pasākumi ir saskaņā ar Vīna pārvaldības komitejas atzinumu,IR PIEŅĒMUSI ŠO REGULU.1. pantsRegulu (EK) Nr. 883/2001 groza šādi:1. Minētās regulas 27. panta 2. punktu nomaina ar šādu:"2. Līdz 2005. gada 31. decembrim piemēro 24. panta 2. punktu un 26. pantu."2. VIII.B pielikumā 3. punktu aizstāj ar šādu tekstu:"3. Produkta apraksts VI 1 veidlapas 6. ailē un VI 2 izraksta 5. ailē ir jāieraksta saskaņā ar Regulas (EK) Nr. 753/2002 10. pantu."2. pantsŠī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 30. decembrīKomisijas vārdā —Komisijas loceklisFranz Fischler[1] OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1795/2003 (OV L 262, 14.10.2003., 13. lpp.).[2] OV L 128, 10.5.2001., 1. lpp. Regulā jaunākie grozījumi izdarīti ar Regulu (EK) Nr. 1220/2003 (OV L 170, 9.7.2003., 3. lpp.).[3] OV L 118, 4.5.2002., 1. lpp. Regulā jaunākie grozījumi izdarīti ar Regulu (EK) Nr. 1205/2003 (OV L 168, 5.7.2003., 13. lpp.).--------------------------------------------------